Armas Heikel

Armas Gösta Irving Heikel (3. lokakuuta 1906 Albany, New Yorkin osavaltio, Yhdysvallat – 2. heinäkuuta 1980 Jyväskylä) oli suomalainen filosofian maisteri, kemisti ja 1930- ja 1940-lukujen vasemmistoradikaali.Anneli Kotisaari : Brita Östenintytär Sursill s. 1571 Västerget, Umeå, Sverige ja hänen jälkeläisiään yhteensä 1155 taulua, taulu 817Geni.com : Armas Gösta Irving HeikelArmas Heikelin hautakivi Vaasan vanhalla hautausmaalla . Suomen Sukututkimusseura, Hautakirjoituksia ja hautakuvia.

Armas Heikelin vanhemmat olivat tekniikan tohtori, laboratorionjohtaja Gunnar Gabriel Heikel (1880–1919) ja ruotsalaissyntyinen Hanna Viktoria Heikel o.s. Gullstrand (1883–1919). Heikelin isä oli Yhdysvalloissa The Norwich Pharmacal Companyn palveluksessa vuosina 1905–1909. Suomeen paluun jälkeen isä oli Maanviljelys- ja kauppakemiallisen laboratorion johtajana Vaasassa. Armas Heikel oli vuodesta 1930 naimisissa kansakoulunopettaja, runoilija Katri Valan kanssa. Vuosina 1945–1956 hän oli naimisissa Meri Sylvia Ticklenin kanssa, mutta liitto päättyi avioeroon. Vuonna 1972 hän meni naimisiin Elli Tuulikki Kyllösen (s. 1919) kanssa. Gunnar Gabriel Heikel. Ylioppilasmatrikkeli 1853–1899.

Heikel toimi valmistuttuaan 1930-luvun lopulla alkoholin valmistuksen paikallistarkastajana.Armas Heikel : Oluthiiva otettava talteen, Mallasjuomat : niiden valmistus, kauppa ja ravintolatarjoilu. Suomen panimoteollisuuden harjoittajain liiton kuukausijulkaisu, 1.6.1939, nro 6, s. 21, Kansalliskirjaston digitaaliset aineistot. Hän oli mukana Tulenkantajain Seura ry:n toiminnassa ja toimi Soihtu-aikakauslehden avustajana.Tulenkantajain Seuran vuosikokous. Kirjallisuuslehti, 1.3.1937, nro 4, s. 24, Kansalliskirjaston digitaaliset aineistot.Vapauttava tuomio "Soihdun" painokannejutussa. Suomen Sosialidemokraatti, 25.7.1933, nro 197, s. 1, Kansalliskirjaston digitaaliset aineistot

Armas Heikel ja Katri Vala elivät tukalassa taloudellisessa ja poliittisessa tilanteessa sotavuosina. Valpon tarkkailussa ollut perhe asui Espoon Albergassa ja he elivät käytännössä Katri Valan veljen Ruotsista lähettämien pakettien varassa. Heikel vangittiin sotien aikana kolmesti valtiopetokseen tähtäävän toiminnan edistämisestä ja Katri Valakin pidätettiin vuonna 1942 kun häntä epäiltiin tietojen antamisesta liittoutuneille. Tuberkuloosia sairastanut Katri Vala siirtyi sitten poikansa kanssa Ruotsiin, jossa hän kuoli toukokuussa 1944. Anun ihmeelliset matkat 28.9.2017 : Norsu, hiiri ja Goljatti. Blogi.Keuhkotauti muutti runoilijalegenda Katri Valan elämän tragediaksi, Ilta-Sanomat 13.7.2019Katri Vala: Runoilijan traaginen elämä oli täynnä vastoinkäymisiä, Kotiliesi 31.3.2018

Vasemmistolaisena aktivistina tunnettu Heikel oli suuren osan jatkosodan ajasta vankilassa tai pakkotyössä. Hän kärsi vakavista mielenterveysongelmista ja oli sotien jälkeen hoidossa Kellokosken sairaalassa. Heikel palasi 11. elokuuta 1945 sairaalasta Helsinkiin hoitaakseen asioitaan ennen uuden hoitojakson alkua. Hän tapasi samana iltana kahvila Brondassa vanhan tuttavansa eronneen sairaanhoitaja Ester Kasteen (s. 1902), jonka kanssa hän lähti illan päätteeksi Heikelin asuntoon Espoon Leppävaaraan. Kaste jäi tilapäisesti asumaan Heikelin luokse. 13. elokuuta vastaisena yönä Heikel mielenhäiriössä surmasi nukkuvan Ester Kasteen kirveeniskulla päähän. Hänet todettiin syyntakeettomaksi tekoon ja otettiin sairaalahoitoon.Hermosairas murhaajana. Tappoi kirveellä yövieraansa. Laatokka, 25.8.1945, nro 195, s. 4, Kansalliskirjaston digitaaliset aineistot.Ruskigt dråp i Alberga. Sinnessjuk magister mördade 43-årig fru med yxa. Hufvudstadsbladet, 20.8.1945, nro 222 (2. painos), s. 1, Kansalliskirjaston digitaaliset aineistot.Armas Heikel ställes under läkarobservation. Hufvudstadsbladet, 2.9.1945, nro 235, s. 6, Kansalliskirjaston digitaaliset aineistot.

 Lähteet 

Luokka:Amerikansuomalaiset henkilöt

Luokka:Suomalaiset kemistit
Luokka:Suomalaiset murhaajat
Luokka:Vuonna 1906 syntyneet
Luokka:Vuonna 1980 kuolleet